ຂປລ. ກະຊວງປ້ອງກັນປະເທດ ໄດ້ຈັດພິທີສະເຫລີມສະຫລອງ ວັນສ້າງຕັ້ງກອງທັບ ປະຊາຊົນລາວ ຄົບຮອບ 69 ປີ (20 ມັງກອນ 1949 - 20 ມັງກອນ 2018) ຂຶ້ນທີ່ ນະຄອນຫລວງ ວຽງຈັນ, ໃນວັນ 19 ມັງກອນ 2018, ໂດຍມີ ສະຫາຍ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນປະຕິວັດລາວ, ປະທານປະເທດ ແຫ່ງ ສປປ ລາວ, ປະທານຄະນະກຳມະການປ້ອງກັນ ຊາດ-ປ້ອງກັນຄວາມສະຫງົບສູນກາງ, ສະຫາຍ ພົນໂທ ຈັນສະໝອນ ຈັນຍາລາດ ກຳມະການກົມການເມືອງສູນກາງພັກ, ລັດຖະມົນຕີ ກະຊວງປ້ອງ ກັນປະເທດ, ພ້ອມດ້ວຍບັນດາສະຫາຍ ຄະນະນຳ, ພະນັກງານຫລັກແຫລ່ງ, ນາຍ ແລະ ພົນທະຫານກະຊວງປ້ອງກັນປະເທດ 450 ກວ່າສະຫາຍ ເຂົ້າຮ່ວມ.